OpenLLM-France/wikimedia huggingface dataset:
# Airor

Airor, Eskoziako Highland eskualdeko herrixka bat da, Lochaber barrutian. Knoydart penintsulan dago, eta Airor bandiaren inguruan dauden baserri batzuez osatua dago.

## Kanpo estekak

* Datuak: Q16868876
* Multimedia: Airor / Q16868876
# Airplane!

Airplane! 1980ko Jim Abrahams, David Zucker eta Jerry Zucker estatubatuar zinema zuzendari eta gidoigileek zuzendu eta idatzitako komedia film bat da. Robert Hays, Julie Hagerty, Leslie Nielsen, Robert Stack, Lloyd Bridges, Peter Graves, Kareem Abdul-Jabbar eta Lorna Patterson aktoreek antzeztu zuten.
Zero Hour! (1957) eta Airport 1975 (1975) bezalako hegazkin hondamendi filmeen parodia bat da.
Film onenaren Urrezko Globo Saria - Komedia edo musikalaren izendapena jaso eta sekulako arrakasta izan zuen, 3,5 dolarretako aurrekontuarekin 83 milioi dolarretako irabaziak izan baizituen.
1982an Airplane II: The Sequel izeneko jarraipena izan zuen.

## Argumentua

Oharra: Atal honek istorio osoa edo amaiera argitzen du.
Oveur kapitaina (Peter Graves), Roger Murdock kopilotua (Kareem Abdul-Jabbar) eta euren hegazkin komertzialeko bidaiari ugari jan txarraren ondorioz hegaldiaren erdian intoxikatuak eta gaixo jartzean, Ted Striker (Robert Hays) gerra hegazkin pilotu ohiak gudan bereganatutako trauma psikologikoaren ondorioz duen bere hegan egiteko beldurra gainditu eta eskifaia salatzeko larrialdi egoeran dagoen hegazkina pilotatu beharko du. Steve McCrosky (Lloyd Bridges eta Rex Kramer (Robert Stack) aire trafiko kontrolatzaileen laguntzaz Tedek hegazkina eguraldi txarreko baldintzetan barna hegan egin eta nola edo hala lurratuarazi beharko du. Gainera, hegaldian Teden neskalagun ohia den Elanie (Julie Hagerty) azafata gisa dago, eta honek Strikerek berez bere betekizunaren ondorioz duen tentsio latza oraindik gehiago areagatuko du. Bidaiarietako bat den Rumack doktoreak (Leslie Nielsen) eskifaia lasaitu beharrean jada berez duen paniko egoerari gehitu eta bidaiariak gehiago larrituaraziko ditu.

## Aktoreak

* Robert Hays: Ted Striker
* Julie Hagerty: Elaine Dickinson
* Leslie Nielsen: Rumack doktorea
* Peter Graves: Clarence Oveur kapitaina
* Lloyd Bridges: Steve McCroskey
* Robert Stack: Rex Kramer kapitaina
* Lorna Patterson: Randy
* Stephen Stucker: Johnny Henshaw-Jacobs aire trafiko kontrolatzailea
* Frank Ashmore: Victor Basta
* Jonathan Banks: Gunderson
* Kareem Abdul-Jabbar: Roger Murdock
* Craig Berenson: Paul Carey
* Barbara Billingsley: Jive Lady
* Lee Bryant: Hammen andrea
* Nicholas Pryor: Jim Hammen
* Joyce Bulifant: Davis andrea
* Maureen McGovern: Moja
* Kenneth Tobey: Neubauer aire trafiko kontrolatzailea
* Marcy Goldman: Geline andrea
* Barbara Stuart: Kramer andrea
* Rossie Harris: Joey Hammen
* Norman Alexander Gibbs: 1. Jive tipoa
* Al White: 2. Jive tipoa
* David Hollander: kafedun mutil gaztea
* Michelle Stacy: kafedun neska gaztea
* David Leisure: Lehen Krishna
* Jason Wingreen: Brody doktorea
* Jill Whelan: Lisa Davis
* Ethel Merman: Hurwitz tenientea
* Lee Terri: Oveur andrea
* Jimmie Walker: Haizetako langilea
* James Hong: Japoniar jenerala
* Howard Jarvis: Taxi gizona
* Otto: Pilotu automatikoa, bere burua antzeztuz

## Kanpo estekak

* Airplane! filmaren iragarkia ikusgai (Ingelesez)
* Airplane! filmaren IMDBko fitxa irakurgai (Ingelesez)
* Datuak: Q497256
# Airport

Airport George Seatonek zuzendutako 1970eko filma da, eta bertan Boeing 707 hegazkin batek izandako arazoak kontatzen ditu. Ameriketako Estatu Batuetan 1970eko martxoaren 5ean estreinatu zen.
Filmak arrakasta handia izan zuen mundu osoan eta zinemetan 100 milioi dolar baino gehiago eskuratu zuen. Horrez gain, 1970eko hamarkadako hondamendi filmen boladari hasiera eman zion lehen filma izan zen.

## Aktoreak

* Burt Lancaster: Mel Bakersfeld
* Dean Martin: Vernon Demerest
* Jean Seberg: Tanya Livingston
* Jacqueline Bisset: Gwen Meighen
* George Kennedy: Joe Patroni
* Helen Hayes: Mrs. Ada Quonsett
* Van Heflin: D. O. Guerrero
* Maureen Stapleton: Inez Guerrero
* Barry Nelson: Anson Harris
* Dana Wynter: Cindy Bakersfeld
* Lloyd Nolan: Standish
* Barbara Hale: Sarah Demerest
* Gary Collins: Cy Jordan
* Larry Gates: Commissioner Ackerman
* Jessie Royce Landis: Mrs. Mossman
* Whit Bissell: Mr. Davidson
* Virginia Grey: Mrs. Schultz
* Dort Clark: Dr. Henry Bron
* Eve McVeagh: Mrs. Henry Bron
* Jodean Russo: Marie Patroni
* Lou Wagner: Schuyler Schultz
* Janis Hansen: Sister Katherine Grace

## Ikus, gainera

* Hondamendi filmen zerrenda

## Kanpo estekak

* (Ingelesez) Filmearen fitxa IMDB.com webgunean.
* Datuak: Q409022
# Airport Drive (Missouri)

Airport Drive Missourieko herrixka bat da. Jasper konderrian kokatua dago. 2010ean 698 biztanle zituen, 5,19 kilometro koadrotan banatuta.

## Ikus, gainera

* Jasper konderria

## Kanpo estekak

* Datuak: Q2625759
# Airolo

Airolo Suitzako udalerria da. Ticino kantonamenduan dago, Airolo Subdistrict $^{(en)}$ barrutian. 2014an 1,501 biztanle zituen 94,5 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q69265
* Multimedia: Airolo / Q69265
Andermatt Hospental Lavizzara Tujetsch Bedretto Quinto Realp
# Airport '77

Airport '77 Jerry Jamesonek zuzendutako 1977ko filma da, eta 1970ean hasitako aireportuen hondamendi filmeetako hirugarrena izan zen, Airport eta Airport 1975 filmeen atzetik. Ameriketako Estatu Batuetan 1977 martxoaren 11n estreinatu zen.

## Ikus, gainera

* Hondamendi filmen zerrenda

## Kanpo estekak

* (Ingelesez) Filmearen fitxa IMDB.com webgunean.
* Datuak: Q1346658
# Airport (Kalifornia)

Airport Ameriketako Estatu Batuetako erroldak esleitutako leku bat da. Stanislaus konderrian kokatuta dago, Kalifornia estatuan. 1.389 biztanle ditu, 1,541455 kilometro koadroko azaleran banatuta.

## Ikus, gainera

* Stanislaus konderria

## Kanpo estekak

* Datuak: Q4698872
* Multimedia: Airport, California / Q4698872
# Airport 1975

Airport 1975 Jack Smightek zuzendutako 2003ko filma da, eta Airport filmaren bigarren zatia izan zen. Honen ondoren, Airport '77 eta The Concorde: Airport '79 filmeak egin ziren.. Ameriketako Estatu Batuetan 1974ko urriaren 18an estreinatu zen.

## Ikus, gainera

* Hondamendi filmen zerrenda

## Kanpo estekak

* (Ingelesez) Filmearen fitxa IMDB.com webgunean.
* Datuak: Q392924
# Abesbatza-zuzendari

Musika klasikoaren munduan, Abesbatza-zuzendaria abesbatza edo koro bateko korda edo ahots desberdinak prestatu eta koordinatzeko arduratzen den musikaria da, beti ere musika-lan bat interpretatzeko asmoarekin. Batzuetan korda bakoitzak (sopranoak, mezzosopranoak, kontraltoak, tenorrak, baxuak, baritonoak...) bere arduraduna dauka (ahots bakoitzeko lana koordinatzeko pertsonak). Zuzendariak eskuekin eta buruarekin zuzentzen du abesbatza osoaren interpretazioa.
* Obra a capella interpretatu behar denean, edo pianista baten edo instrumentu talde txiki baten laguntzarekin, zuzendaritza musikalaren arduraduna, normalean, koruko zuzendariarena izaten da.
* Obra orkestra batekin interpretatu behar denean (musika sinfoniko-korala), zuzendaritza musikalaren arduraduna, normalean, orkesta- zuzendaria izaten da.
* Koru mota desberdinak existitzen dira eta hortaz zuzendari mota desberdinak badira ere, guztiak abesbatza-kantugintzarako prestatu izan dira. Koru-zuzendariaren jantzia eta koristena desberdina izaten da.

## Euskal Herriko zuzendariak

Besteak beste hauek dira Euskal Herriko abesbatza-zuzendari ezagun batzuk:
* Javier Alberdi
* Tomás Asiain
* Basilio Astulez
* Javier Busto
* Maddalen Dorrronsoro Amiano
* Josu Elberdin
* Juan Eraso
* Secundino Esnaola
* Martin Gorostidi
* Alaitz Guridi Agirrezabala
* Pío Iraizotz
* Sabin Salaberri
* Iñaki Tolaretxipi Tejería

## Erreferentziak

* ↑ Gurrutxaga, Antton. (pdf) Musika Hiztegia. (Noiz kontsultatua: 2018-04-14).

## Kanpo estekak

* Gipuzkoako Abesbatzen Federazioa
* Hainbat lurraldetako abesbatza-federazioak
* Datuak: Q1076502
* Multimedia: Choir conductors / Q1076502
# Abezames

Abezames Zamorako probintziako udalerria da, Tierra de Campos eskualdean dagoena.
2008ko urtarrilaren 1eko erroldaren arabera 710 biztanle zituen.

## Ikus, gainera

* Zamorako udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q1623562
* Multimedia: Abezames / Q1623562
# Abetxukoko geltokia

linea (Gasteizko tranbia) :
Abetxuko Gasteizko tranbia geltokia da, Arabako Gasteiz hiriburuko Abetxuku auzoan kokatuta dagoena, Maiatzaren 1.ko plazan hain zuzen ere.
Geltokia Euskotren Tranbiak operatzen zu eta 2012ko irailaren 7an inauguratu zen.
2012an Kañabenta eta Abetxukoko geltokien arteko tartea ireki zen arte, Kañabentako geltokiak Abetxuko izena zuen.

## Historia

2012ko irailaren 7an adarraren luzapena egin zen, auzo honen iparraldera. Orduan, Kañabenta eta gaur egungo Abetxukoko geltokiaren arteko tartea ireki zen, eta geltokiaren izena Kañabenta izatera pasa zen.
Tranbiaren hegoaldeko luzapen lanak zirela eta geralekua itxiarazi zen 2019ko abuztuaren 12tik urte bereko irailaren 1.ra arte. Egun horien artean Angulemako geltokia eta Floridaren arteko tranbia adarraren lotura gauzatu zen.
Epealdi berean, geralekua egokitu zen Euskotren Tranbiak Gasteizko tranbiarentzako eskatutako 44 metro luze diren tranbia unitate berriak jaso ahal izateko. Hala, markesinen albo baikotzean 1,8 metroko igarobide librea utzi da, bloke teknikoak birkokatuz eta markesinaren gainerako elementuak egokituz, eta nasak luzatu dira.

## Sarbideak

Araka kalea

## Geltokia

* Alboko nasa, jaitsiera eskuinetik
* ←    Kristo eta Floridaraino
* Floridatik datorrena (jaitsera bakarrik) →
* Alboko nasa, jaitsiera eskuinetik

## Geltokia

Geltokiak markesina, bi trenbide eta nasa zentrala ditu, eta txartelen salmenta zein birkarga automatikorako makina, hiru balioztatze-makina, eta Minutran eta Sitran sistemez hornituta dago. Minutran eta Sitran sistemak tranbia heltzeko falta den denbora adierazteko informazio sistemak dira, markesinaren gainean kokatutako dorrea eta markesinan kokatutako pantailaren bitartez, hurrenez hurren.
Geltokiaren ondoan Abetxukuko ikastola eta eliza daude. Kokapenagatik, auzokideen artean goiko geralekua edota elizako geralekua ezizenez ezagutzen da.

## Konexioak

Ez dago TUVISA edo Araba Busarekin konexioak.

## Irudiak

* Abetxukuko eliza eta geltokia
* Tranbia unitate bat Abetxukoko geltokira heltzen
* Abetxukoko geltokia
* Abetxukoko geltokiaren seinaleztapena Braillen

## Erreferentziak

* ↑ (Gaztelaniaz) «Parlamento será parada final del tranvía desde el 12 de agosto. Noticias de Alava» Noticias de Álava (Noiz kontsultatua: 2019-09-01).
* ↑ (Gaztelaniaz) Hoy, Gasteiz. (2020-02-14). «Vitoria estrena la ampliación del tranvía y espera a los trenes extralargos» Gasteiz Hoy (Noiz kontsultatua: 2020-06-06).
* ↑ Irekia. «Irekia - Vitoria-Gasteizko tranbiaren hegoaldeko luzapenaren lanek behin betiko faseari ekingo diote» www.irekia.euskadi.eus (Noiz kontsultatua: 2019-09-01).

## Ikus, gainera

* Abetxuku
* Gasteiz
* Gasteizko tranbia
* Euskotren Tranbia
* Euskal Trenbide Sarea

## Kanpo estekak

* Gasteizko tranbiaren webgunea
* Datuak: Q4321302
* Multimedia: Abetxuko tram stop / Q4321302
# Abeslari burusoila

Abeslari burusoila (frantsesez La Cantatrice Chauve) Eugène Ionesco antzerkigile errumaniera-frantziarraren lehen antzezlana da, 1950eko maiatzaren 11an, Théâtre des Noctambules aretoan estreinatua.

## Historia

Ionescok 38 urte zituela, estreinatu zuen bere lehendabiziko antzerki lan hau, anti-pièce (antipieza) azpititulua emanez lanari. Izenburu eta azpititulu berezi horretan, desafioa, zirikatu nahia, probokatzeko gogoa sumatu zion Ionescoren lanari garai hartako Parisko antzerki giroak. Absurduaren antzerkia esan izan zitzaion joeraren lehen adibide arrakastatsu eta nabarmena izan zen.

## Taularatzeak

Théâtre des Noctambules zeritzan Parisko Latin auzoko antzoki txiki batean estreinatu zen 1950eko maiatzaren 11n. 1952an beste funtzio bat hasi zen Théâtre de la Huchette, zenbait hilabetez iraun zuena. 1957an, berriro La Huchetten, La Leçon antzezlanarekin funtzio bikoitza ematen hasi ziren, eta 21. mendean, etengabe jarraitzen du karteldegian, antzoki horretan, gauero, milaka funtzio eman eta gero.

## Gaia

Ingelesa ikasten ari zen Ionesco antzezlana idatzi zuen garaian, eta konturatu zen ikasteko irakurri behar zituen esaldiak, frantses-ingeles elkarrizketa gida batekoak, bere horretan eta zeuden zeudenean hartuta eta ez hizkuntza baten egiturez jabetzeko baliabide gisa, pentsaera txundigarri bezain benetakoa adierazten zutela: Fernandoren egiak, sekulako aurkikuntza bailiran adieraziak. Esaldi horietatik abiatuta osatu zuen lana Ionescok. Adibidez, 11. agerralditik:
   MARTIN ANDREA: Nik sakelako labana bat eros dezaket nire nebarentzat, baina zuk ezin duzu Irlanda erosi zure aitonarentzat.
   SMITH JAUNA: Oinez ibiltzen gara, baina elektrizitatearekin edo ikatzarekin berotzen gara.
   MARTIN JAUNA: Gaur erosten duenak idi bat, bihar edukiko du arrautza bat.
   SMITH ANDREA: Bizitzan leihotik begiratu beharra dago.
   MARTIN ANDREA: Badago aulkian esertzea, aulkiak ez baitu aulkirik.
Lau pertsonaia normal, bi bikote, Smithtarrak eta Martindarrak, egongela normal batean, solas ustez normal batean… Normaltasun ororen azpian ezkutatzen den absurdoa eta zentzugabekeria nabarmen uzten dizkigu egileak.
Izenburuko abeslari emakumezkorik da ageri antzezlanean, ez iletsu ez burusoilik.

## Euskarazko itzulpena

Literatura Unibertsala bildumarako itzuli zuen Jon Muñoz itzultzaileak 2001ean, Abeslari burusoila izenburuarekin (Literatura Unibertsala, Ibaizabal). 2011ko edizio berri batean (Elkar), izenburua luzatu zuen itzultzaile berak: Emakume abeslari burusoila.

## Erreferentziak

* 1 2 3 Jon, Muñoz. (2001). Hitzaurrea 'Abeslari burusoila'. Ibaizabal.

## Kanpo estekak

* Abeslari burusoila, 2001eko bertsioa, osorik euskaraz.
* Datuak: Q1218731
* Multimedia: La Cantatrice chauve / Q1218731
# Abetone

Abetone Italiako udalerri bat da. Pistoiako probintzian dago, Toscana eskualdean. 629 biztanle ditu, 31 kilometro koadroko azaleran banatuta.

## Mugakideak

Abetonek honako udalerri hauekin egiten du muga:
Bagni di Lucca Cutigliano Coreglia Antelminelli Fiumalbo

## Kanpo estekak

* Datuak: Q102547
* Multimedia: Abetone / Q102547
# Abetti (kraterra)

Abetti ilargiko talka-krater oso txikia da, labak erabat estalita dago. Horrek krater mamu bat eratzen du azalean, eta bere margena dagoen tokian goratze kurbatua baino ez du erakusten. Mare Serenitatisen hego-ekialdeko ertzetik gertu dago, Mons Argaeus-en mendebaldean. Oro har, krater hori argiztapen-angelu baxuekin baino ez da ikusten.
Antonio Abetti (1846-1928) astronomo italiarraren eta Giorgio Abetti (1882-1982) semearen izena darama.

## Erreferentziak

* (Ingelesez) (WGPSN), IAU Working Group for Planetary System Nomenclature. (2013ko otsailaren 13a). Gazetteer of Planetary Nomenclature. 1:1 Million-Scale Maps of the Moon. Nazioarteko Astronomia Elkartea / USGS.
* (Ingelesez) Andersson, L. E.; Whitaker, E. A.,. (1982). NASA Catalogue of Lunar Nomenclature. NASA RP-1097.
* (Ingelesez) Blue, Jennifer. (25 de julio de 2007). Gazetteer of Planetary Nomenclature. USGS.
* (Ingelesez) Bussey, B.; Spudis, P.. (2004). The Clementine Atlas of the Moon. Cambridge University Press ISBN 0-521-81528-2.
* (Ingelesez) Cocks, Elijah E.; Cocks, Josiah C.. (1995). Who's Who on the Moon: A Biographical Dictionary of Lunar Nomenclature. Tudor Publishers ISBN 0-936389-27-3..
* (Ingelesez) McDowell, Jonathan. (15 de julio de 2007). Lunar Nomenclature. Jonathan's Space Report.
* (Ingelesez) Menzel, D. H.; Minnaert, M.; Levin, B.; Dollfus, A.; Bell, B.. (1971). Report on Lunar Nomenclature by The Working Group of Commission 17 of the IAU. , 136 or..
* (Ingelesez) Moore, Patrick. (2001). On the Moon. Sterling Publishing Co ISBN 0-304-35469-4.
* (Ingelesez) Price, Fred W.. (1988). The Moon Observer's Handbook. Cambridge University Press ISBN 0521335000..
* (Ingelesez) Rükl, Antonín. (1990). Atlas of the Moon. Kalmbach Books ISBN 0-913135-17-8.
* (Ingelesez) Webb, Rev. T. W.. (1962). Celestial Objects for Common Telescopes, 6ª edición revisada. Dover ISBN 0-486-20917-2.
* (Ingelesez) Whitaker, Ewen A.. (2003). Mapping and Naming the Moon. Cambridge University Press 978-0-521-54414-6.
* (Ingelesez) Wlasuk, Peter T.. (2000). Observing the Moon. Springer ISBN 1-85233-193-3.
* (Ingelesez) Lunar Impact Crater Database. Lunar and Planetary Institute (USRA).

## Kanpo estekak

* Datuak: Q115071
* Multimedia: Abetti (crater) / Q115071
# Abetxukuko zubi zaharra

Abetxukuko zubi zaharra Gasteizko Abetxuku auzoan dagoen XIX. mendeko zubia da. Zubiak Zadorra ibaia zeharkatzen du, Arriaga-Lakua eta Abetxuku auzoak elkarri lotzeko. Eusko Jaurlaritzak kultura-ondasun izendatu du, monumentu-multzo sailkapenarekin.
Zubi zaharra erabileraz kanpo dago, ondoan zubi berria zabaldu zutenetik. Hala ere, azpiko arkuetatik igaro ahal da oinez zein bizikletaz, Eraztun Berdeko bidari jarraituz. 2015eko abuztuan zubi zaharraren birgaitze-lanak hasi ziren. Lanok interes kulturaleko XIX. mendeko egitura berreskuratzea, egonkortzea eta zubiaren ur-hustutze ahalmena areagotzea zuten helburu. 2017ko urriaren 2an Uraren Euskal Agentziak egokitze hidrauliko eta arkitektonikoa amaitutzat eman zuen.

## Iruditegia

* Abetxukuko zubi zaharraren itxura, 2015eko abuztuan birgaitze-lanak hasi aurretik.

## Erreferentziak

* 1 2 «Abetxukuko zubi zaharraren egokitze hidrauliko eta arkitektonikoa amaitu dute» Alea 2017ko urriaren 2an (Noiz kontsultatua: 2017ko urriaren 2an).
* 1 2 «URAk bukatu ditu Abetxukoko zubi zaharraren egokitze hidrauliko eta arkitektonikoa» Irekia (Noiz kontsultatua: 2017ko urriaren 2an).

## Ikus, gainera

* Abetxukuko zubi berria

## Kanpo estekak

* Datuak: Q41536353
* Multimedia: Puente viejo de Abetxuko / Q41536353
# Album (musika)

    Artikulu hau musika albumari buruzkoa da; beste esanahietarako, ikus «Album».
Musika arloan, album musika lanen bilduma bat da, elkarrekin saltzen direnak.
Berez, «album» bat argazkiak edo bestelako oroigarriak gordetzeko liburua da. XIX. mendean, gramofonoentzako binilozko diskoak argazki-albumaren antzeko liburu batean biltzen zituztenez, terminoa zabaldu zen. Denboraren poderioz, formatuak bilakaera handia izan zuen: 1948an binilozko LPak (33 $^1$⁄$_3$ bira minutukoak) agertu ziren; gero, 1970eko eta 2000ko hamarkaden artean, kasetea eta azkenean CD eta MP3 grabazioak.

## Erreferentziak

* ↑ Euskaltzaindia. Hiztegia. .
* ↑ (Ingelesez) Mendelssohn And Schumann. Old and Sold.

## Kanpo estekak

* Datuak: Q482994
* Multimedia: Music albums / Q482994
# Album biltzaile

Album biltzaile, Disko biltzaile edo Abesti bilduma musika diskoa da non jasotzen diren abestiek antzeko ezaugarriak dituzten. Bilduma abeslari batek, musika talde batek edo musikari batek sor dezake. Batzutan ere abestalir eta talde desberdinak gai baten inguruan bildu izan dira. Esaterako 1986an, hamaika abeslari eta talde (Lluís Llach, Angelo Branduardi, Patxi Andion, Donovan, Mikis Theodorakis) bildu ziren Federico García Lorca poetari omenaldia egiteko Poetas en Nueva York diskoan. Beste adibide bat: 2018an Igelaren Bandak Eguberriei begira Ur berri urte berri diskoa plazaratu zuen non Igelaren Bandarekin batera abeslari hauek hartu zuten parte: (Mikel Urdangarin, Maite Larburu, Izaro Andres, Maddi Oihenart eta Natxo de Felipe).

## Bilduma desberdinak

Bildumek ezaugarri desberdinak izan ditzekete:
* Arrakasta handiak: bilduma horietan artista edo talde baten abesti ezagunenak biltzen dira. Batzuetan ibilbide bateko diska txikiak biltzen dira ere bai.
* B aldeak (b-sides): Abesti hauek disko txikien B aldean agertu ziren. Batzutan disko handietan ez ziren jasotzen. Normalean kanta hauek ez ziren hain ezagunak izan eta horrela, modu batez, berreskuratzen ziren.
* Artista desberdinen bildumak: Normalean zerbait amankomunean dute. Izan daitezke abeslari zehatz baten kantak edo norberarenak.
* Sampler: Kostu baxuko ekoizpenak izaten dira. Talde berri batzuk biltzen dira haien lanak ezagutarazteko.
* Omenaldiak: Artista bati edo sortzaile bati sortutako bildumak izaten dira. Ohikoena artista ospetsu bati omentzeko haren ibilbide osoko kantak bertsionatzen dira.
* Datuak: Q222910
* Multimedia: Compilation albums / Q222910
# Alburgh (Vermont)

Alburgh Vermont estatubatuar estatuko Grand Isle konderrian dagoen herria da. 2010. urtean 1.998 biztanle zituen eta 15,81 pertsona/km²-ko dentsitatea.

## Kanpo estekak

* Datuak: Q125722
* Multimedia: Alburgh, Vermont / Q125722
# Albuminuria

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Albuminuria albuminaren agerpena gernuan da.
Albuminuria giltzurrun-hutsegitearen ondorioz azaltzen da. Giltzurrunek ez dute proteina handi hori (albumina) iragazten, eta gernuarekin galtzen da. Asaldura hau ohikoa da ere diabetea duten gaixoengan.
Sarritan asintomatikoa bada ere, albuminuriak edemak eragin ditzake (odolaren presio osmotikoaren aldaketen ondorioz likidoen pilaketa egon daiteke likido interstizialean). Edemak eskuetan, oinetan, aurpegian edo sabelean agertu ohi dira.
Albuminuria proteinuriaren mota bat da.

## Kanpo estekak

* Datuak: Q974792
# Albuquerque

    Artikulu hau AEBetako buruzkoa da; Espainiako gaitzat duena beste hau da: «Alburquerque (Badajoz)»
Albuquerque Ameriketako Estatu Batuetako Mexiko Berriko estatuko hiririk handiena da. 2009an 528.497 biztanle zituen.

## Klima

Datu klimatikoak (Albuquerqueko nazioarteko aireportua, 1981–2010) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 21 | 26 | 32 | 32 | 37 | 42 | 41 | 38 | 38 | 33 | 25 | 22 | 42 |
| Batez besteko tenperatura maximoa (°C) | 9 | 13 | 17 | 21 | 27 | 32 | 34 | 32 | 28 | 22 | 14 | 9 | 21.5 |
| Batez besteko tenperatura minimoa (°C) | -5 | -2 | 1 | 5 | 10 | 15 | 18 | 17 | 13 | 7 | -0 | -4 | 6.3 |
| Erregistraturiko tenperatura minimoa (°C) | -27 | -21 | -14 | -11 | -2 | 3 | 6 | 7 | -1 | -7 | -22 | -22 | -27 |
| Pilatutako prezipitazioa (mm) | 12 | 11 | 15 | 13 | 15 | 17 | 32 | 44 | 27 | 25 | 16 | 12 | 241 |
| Prezipitazio egunak (≥ 0.01 in) | 4.1 | 3.8 | 4.9 | 3.2 | 4.2 | 4.4 | 8.3 | 9.2 | 5.9 | 5.1 | 3.9 | 4.2 | 61.2 |
| Elur egunak (≥ 0.1 in) | 2.4 | 1.7 | 1.4 | 0.3 | 0 | 0 | 0 | 0 | 0 | 0.2 | 1.0 | 2.4 | 9.4 |
| Eguzki orduak | 235.6 | 226.0 | 269.7 | 306.0 | 347.2 | 360.0 | 334.8 | 313.1 | 288.0 | 282.1 | 234.0 | 223.2 | 3419.7 |
| Iturria: ||||||||||||||

## Hiri senidetuak

* Alburquerque (Badajoz) (Espainia)
* Ashgabat (Turkmenistan)
* Chihuahua (Chihuahua) (Mexiko)
* Gijón (Espainia)
* Guadalajara (Mexiko) (Mexiko)
* Helmstedt (Alemania)
* Hualien (Taiwan)
* Lanzhou (Txina)
* Sasebo (Japonia)

## Erreferentziak

* ↑ http://www.nws.noaa.gov/climate/xmacis.php?wfo=abq NOAA

## Kanpo estekak

* Udalaren webgune ofiziala
* Datuak: Q34804
* Multimedia: Albuquerque / Q34804
# Alburnita

Alburnita mineral bat da eta argyrodite taldearen kidea da.

## Ezaugarriak

Alburnita mineralaren formula kimikoa hau da: ${\ce {Ag8GeTe2S4}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 4 da.

## Erreferentziak

* 1 2 (Ingelesez) «Alburnite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q19746493
* Multimedia: Alburnite / Q19746493
# Alburnett (Iowa)

Alburnett Iowako hiri bat da. Linn konderrian kokatua dago. 2010ean 673 biztanle zituen, 2,12 kilometro koadrotan banatuta.

## Ikus, gainera

* Linn konderria

## Kanpo estekak

* Datuak: Q970672
* Multimedia: Alburnett, Iowa / Q970672